stanford-oval/wikipedia huggingface dataset:
เรือหลวงภูมิพลอดุลยเดช
การดำเนินการสร้าง

เรือถูกพัฒนาปรับปรุงมาจากเรือพิฆาตชั้น Gwanggaeto the Great-class destroyer (KDX-I) ของกองทัพเรือเกาหลีใต้ โดยการสร้างเรือดำเนินการ ณ อู่ต่อเรือของบริษัท DSME เกาหลีใต้ ในระหว่างปี 2556 – 2561 ตัวเรือออกแบบโดยใช้ Stealth Technology ทั้งตัวเรือและระบบต่าง ๆ เน้นลดการถูกตรวจจับโดยฝ่ายตรงข้าม ทั้งลดการแผ่รังสีความร้อน ลดการสะท้อนของเรดาร์และลดเสียง มีการเชื่อมโยงระบบการรบของเรือรบกองทัพเรือกับเครื่องบินของกองทัพอากาศ ทั้ง Link E, Link RTN โดยเฉพาะการเชื่อมโยงกับเรือหลวงฟริเกตชุดตากสิน-นเรศวร และเรือหลวงจักรีนฤเบศร กับ Link G, เครื่องบิน Gripen เป็นส่วนหนึ่งของการพัฒนาระบบ Network Centric Warfare เรือฟริเกตสมรรถนะสูง ได้รับการออกแบบตัวเรือและโครงสร้าง รองรับการปรับปรุงให้สามารถยิงอาวุธปล่อยนำวิถีพื้น-สู่-อากาศ แบบ SM2 รวมทั้งได้มีแผนเตรียมการรองรับไว้แล้ว โดยบริษัทผู้ผลิตระบบประกอบที่เกี่ยวข้อง ได้แก่ แท่นยิงแท่นยิงอาวุธปล่อยฯ แนวตั้ง (VLS) ระบบอำนวยการรบ เรดาร์ควบคุมการยิงและ เรดาร์ชี้เป้า (Illuminator) สามารถปรับปรุงรองรับการยิงอาวุธปล่อยฯ ดังกล่าวได้ เมื่อกองทัพเรือต้องการและสถานการณ์ด้านงบประมาณเอื้ออำนวย เรือหลวงภูมิพลอดุลยเดช ได้ทำพิธีรับมอบเรือ ณ อู่ต่อเรือ Okpo-Dong ของบริษัท Daewoo Shipbuilding & Marine Engineering (DSME) ใน Geoje, South Gyeongsang, Busan เกาหลีใต้ เมื่อวันที่ 14 ธันวาคม พ.ศ. 2561
ภารกิจของหน่วย

ภารกิจในยามสงคราม ป้องกันอธิปไตยเหนืออาณาเขตทางทะเลของไทย คุ้มกันกระบวนเรือลำเลียง
ภารกิจในยามสงบ รักษาความมั่นคงและความปลอดภัยของเส้นทางคมนาคมทางทะเล พิทักษ์รักษาสิทธิอธิปไตยทางทะเล ค้นหาและช่วยเหลือผู้ประสบภัยทางทะเล ช่วยเหลือด้านมนุษยธรรมและบรรเทาภัยพิบัติ และรักษากฎหมายตามกฎหมายให้อำนาจทหารเรือ
ในวันที่ 19 เมษายน พ.ศ. 2567 พระบาทสมเด็จพระวชิรเกล้าเจ้าอยู่หัว เสด็จพระราชดำเนินโดยเฮลิคอปเตอร์พระที่นั่ง จากค่ายนเรศวร อำเภอชะอำ จังหวัดเพชรบุรี ประทับเรือหลวงภูมิพลอดุลยเดช เพื่อทอดพระเนตรการแข่งขันเรือใบข้ามอ่าวเฉลิมพระเกียรติ เนื่องในพระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567 โดยสมเด็จพระนางเจ้าสุทิดา พัชรสุธาพิมลลักษณ พระบรมราชินี ทรงเข้าร่วมการแข่งขันดังกล่าวด้วย
เร็กซ์ ทิลเลอร์สัน

| เร็กซ์ ทิลเลอร์สัน |
| --- | --- |
Rex Tillerson


รัฐมนตรีว่าการกระทรวงการต่างประเทศสหรัฐ
ดำรงตำแหน่ง 1 กุมภาพันธ์ 2017 – 31 มีนาคม 2018
ประธานาธิบดี: ดอนัลด์ ทรัมป์
รอง: ทอม แชนนอน(รักษาการ)  จอห์น ซัลลิแวน
ก่อนหน้า: จอห์น เคร์รี
ถัดไป: จอห์น ซัลลิแวน (รักษาการรัฐมนตรี)
 
ข้อมูลส่วนบุคคล
เกิด: เร็กซ์ เวย์น ทิลเลอร์สัน  (1952-03-23) 23 มีนาคม ค.ศ. 1952 (72 ปี) Wichita Falls, Texas, สหรัฐ
พรรคการเมือง: พรรคริพับลิกัน
คู่สมรส: เร็นดา เซนต์ แคลร์
ศิษย์เก่า: มหาวิทยาลัยเท็กซัส ออสติน (วิทยาศาสตรบัณฑิต )
อาชีพ: ประธานบริหารของ เอ็กซอนโมบิล (ค.ศ. 2006-2016)  ประธาน องค์การลูกเสือแห่งสหรัฐอเมริกา (ค.ศ. 2010-2012)
เงินเดือน: $27.2 million (2015)
ทรัพย์สินสุทธิ: $245 million (2016)
รางวัล:  เครื่องอิสริยาภรณ์อันเป็นสันตถไมตรีรัสเซีย (2013)
ลายมือชื่อ: 

เร็กซ์ เวย์น ทิลเลอร์สัน (อังกฤษ: Rex Wayne Tillerson) เกิดเมื่อวันที่ 23 มีนาคม ค.ศ. 1952 เป็นนักธุรกิจชาวอเมริกัน ปัจจุบันดำรงตำแหน่งรัฐมนตรีว่าการกระทรวงการต่างประเทศสหรัฐ คนที่ 69 ที่กำลังจะพ้นจากตำแหน่ง ในวันที่ 31 มีนาคม ค.ศ. 2018 หลังจากประธานาธิบดีโดนัลด์ ทรัมป์ประกาศไล่ออกเมื่อวันที่ 13 มีนาคม 2018 ที่ผ่านมา
ทิลเลอร์สัน เคยเป็นประธานบริหารของเอ็กซอนโมบิล ตั้งแต่ปี ค.ศ. 2006 จนถึงปี ค.ศ. 2016
เมื่อวันที่ 13 ธันวาคม ค.ศ. 2016 ดอนัลด์ ทรัมป์ ได้ประกาศเลือกทิลเลอร์สันเพื่อเสนอชื่อเป็นรัฐมนตรีว่าการกระทรวงการต่างประเทศคนใหม่
แหล่งข้อมูลอื่น

"Rex W. Tillerson, Chairman and Chief Executive Officer". Exxon Mobil Corporation. คลังข้อมูลเก่าเก็บจากแหล่งเดิมเมื่อ 2016-12-26. สืบค้นเมื่อ 2017-01-01.
Rolling Stone on “The Climate Killers: 17 polluters and deniers who are derailing efforts to curb the climate catastrophe.”
ข้อมูลการออกสื่อ บน ซี-สแปน
| ก่อนหน้า |  | เร็กซ์ ทิลเลอร์สัน |  | ถัดไป |
| --- | --- | --- | --- | --- |
| จอห์น เคร์รี |  | รัฐมนตรีว่าการกระทรวงการต่างประเทศสหรัฐ  (ค.ศ. 2017 – 31 มีนาคม ค.ศ. 2018) |  | จอห์น ซัลลิแวน รักษาการรัฐมนตรี |
| ด ค กรัฐมนตรีว่าการกระทรวงการต่างประเทศสหรัฐ |
| --- | --- | --- | --- |
|  | เจฟเฟอร์สัน · แรนดอล์ฟ · ฟิเกอริง · มาร์แชล · แมดิสัน · สมิท · มอนโร · แอดัมส์ · เคลย์ · บิวเรน · ลิฟวิงสตัน · แมคเลน · ฟอร์ไซท์ · เวบสเตอร์ · อัพเชอร์ · คัลฮูน · บูแคนัน · เคลย์ตัน · เวบสเตอร์ · เอเวอเรตต์ · มาร์ซี · แคสส์ · แบล็ก · ซูเวิร์ด · วอชเบิร์น · ฟิช · อีวาร์ตส์ · เบลน · ฟรีลิงฮีวเซ็น · บายาร์ด · เบลน · ฟอสเตอร์ · เกรแฮม · ออลนีย์ · เชอร์แมน · เดย์ · เฮย์ · รูท · เบคอน · น็อกซ์ · ไบรย์อัน · แลนซิง · คอลบีย์ · ฮิวจ์ส · เคลล็อก · สติมสัน · ฮัลล์ · สเต็ททิเนียส · เบิร์นส · มาร์แชล · แอคีสัน · ดัลเลส · เฮอร์เตอร์ · รัสก์ · โรเจอร์ · คิสซิงเกอร์ · แวนซ์ · มัสกีย์ · เฮก · ชูลทซ์ · เบเกอร์ · อีเกิลเบอร์เกอร์ · คริสโตเฟอร์ · อาลไบรต์ · พอเวลล์ · ไรซ์ · คลินตัน · เคร์รี · ทิลเลอร์สัน · พอมเพโอ · บลิงเคน | เจฟเฟอร์สัน · แรนดอล์ฟ · ฟิเกอริง · มาร์แชล · แมดิสัน · สมิท · มอนโร · แอดัมส์ · เคลย์ · บิวเรน · ลิฟวิงสตัน · แมคเลน · ฟอร์ไซท์ · เวบสเตอร์ · อัพเชอร์ · คัลฮูน · บูแคนัน · เคลย์ตัน · เวบสเตอร์ · เอเวอเรตต์ · มาร์ซี · แคสส์ · แบล็ก · ซูเวิร์ด · วอชเบิร์น · ฟิช · อีวาร์ตส์ · เบลน · ฟรีลิงฮีวเซ็น · บายาร์ด · เบลน · ฟอสเตอร์ · เกรแฮม · ออลนีย์ · เชอร์แมน · เดย์ · เฮย์ · รูท · เบคอน · น็อกซ์ · ไบรย์อัน · แลนซิง · คอลบีย์ · ฮิวจ์ส · เคลล็อก · สติมสัน · ฮัลล์ · สเต็ททิเนียส · เบิร์นส · มาร์แชล · แอคีสัน · ดัลเลส · เฮอร์เตอร์ · รัสก์ · โรเจอร์ · คิสซิงเกอร์ · แวนซ์ · มัสกีย์ · เฮก · ชูลทซ์ · เบเกอร์ · อีเกิลเบอร์เกอร์ · คริสโตเฟอร์ · อาลไบรต์ · พอเวลล์ · ไรซ์ · คลินตัน · เคร์รี · ทิลเลอร์สัน · พอมเพโอ · บลิงเคน |  |
เลขควอนตัมแม่เหล็ก

ในฟิสิกส์อะตอม เลขควอนตัมแม่เหล็ก (อังกฤษ: Magnetic quantum number) สัญลักษณ์ คือ m เป็นหนึ่งในเลขควอนตัม (อังกฤษ: quantum number)  ซึ่งใช้อธิบายสถานะของอิเล็กตรอนในอะตอม เลขควอนตัมแม่เหล็กจะแสดงจำนวนออบิทัลตามระดับพลังงานย่อย และใช้เพื่อแสดงความสัมพันธ์กับเลขควอนตัมโมเมนตัมเชิงมุม (อังกฤษ: Azimuthal quantum number) ของออร์บิทัล
ระดับพลังงานย่อยของอิเล็กตรอน เช่น s, p, d และ f มีเลขควอนตัมโมเมนตัมเชิงมุม ℓ = 0, 1, 2 และ 3 ตามลำดับ และมีเลขควอนตัมแม่เหล็ก m จะอยู่ในช่วง -ℓ ถึง + ℓ ยกตัวอย่างเช่น ระดับพลังงานย่อย s ประกอบด้วย 1 ออร์บิทัล มีค่า m เท่ากับ 0 ระดับพลังงานย่อย p ประกอบด้วย 3 ออร์บิทัล มีค่า m เท่ากับ -1, 0 และ -1 เป็นต้น
| ความสัมพันธ์ระหว่างเลขควอนตัม> ออร์บิทัล | ความสัมพันธ์ระหว่างเลขควอนตัม> ค่า | ความสัมพันธ์ระหว่างเลขควอนตัม> จำนวนของค่าสำหรับ  m | ความสัมพันธ์ระหว่างเลขควอนตัม> จำนวนอิเล็กตรอนต่อระดับพลังงานย่อย |
| --- | --- | --- | --- |
| s |  \ell =0,\quad m=0 | 1 | 2 |
| p |  \ell =1,\quad m=-1,0,+1 | 3 | 6 |
| d |  \ell =2,\quad m=-2,-1,0,+1,+2 | 5 | 10 |
| f |  \ell =3,\quad m=-3,-2,-1,0,+1,+2,+3 | 7 | 14 |
| g |  \ell =4,\quad m=-4,-3,-2,-1,0,+1,+2,+3,+4 | 9 | 18 |
เรโนไซเบอร์ไนฟ์

| --- | --- |
อุตสาหกรรม: การดูแลสุขภาพ
ก่อตั้ง: ตุลาคม ค.ศ. 2008
สำนักงานใหญ่: 654 นอร์ธอาร์ลิงตันอเวนิว, เรโน รัฐเนวาดา, สหรัฐอเมริกา
บุคลากรหลัก: ผู้อำนวยการฝ่ายการแพทย์: ดร.โจนาธาน เทย์
เรโนไซเบอร์ไนฟ์ (อังกฤษ: Reno CyberKnife) เป็นศูนย์รักษามะเร็งซึ่งตั้งอยู่ที่มณฑลเรโน รัฐเนวาดา ซึ่งมีความเชี่ยวชาญในด้านการฉายรังสีแบบครั้งเดียว ศูนย์ดังกล่าวเป็นส่วนหนึ่งของการให้บริการจากศูนย์การแพทย์ภูมิภาคเซนต์แมรี และยังเป็นส่วนหนึ่งของศูนย์เนื้องอกในสมองเซนต์แมรี เรโนไซเบอร์ไนฟ์เป็นผู้ให้บริการด้านเทคโนโลยีมีดไซเบอร์เพียงแห่งเดียวในตอนเหนือของรัฐเนวาดา และทำการรักษาต่อมลูกหมาก กับโรคมะเร็งปอดและเนื้องอกในสมองอยู่บ่อยครั้ง
บุคคลสำคัญ

ดร.โจนาธาน เทย์ เป็นผู้อำนวยการฝ่ายการแพทย์ของเรโนไซเบอร์ไนฟ์ เขามีความคล่องแคล่วในด้านสายตรวจทางคลีนิก และได้ดำเนินการวิจัยเกี่ยวกับมะเร็งต่อมลูกหมากรวมถึงการรักษา ภายใต้การนำของเขา เรโนไซเบอร์ไนฟ์ได้มีการพัฒนางานวิจัยทางคลินิกโรคมะเร็ง และดำเนินการการบำบัดมะเร็งต่อมลูกหมากหลายรูปแบบ ดร.เทย์ ยังเป็นหนึ่งในผู้ได้รับการจารึกชื่อเป็น "วีรบุรุษแห่งการดูแลสุขภาพ" ของนิตยสารเนวาดาบิสิเนส 2010  สำหรับผลงานของเขาในด้านการแพทย์
ดร.ฮิลลารี เฟลมมิง เป็นหนึ่งในสามศัลยแพทย์หญิงในทางโรคประสาทของฝั่งตะวันตก เธอสำเร็จการศึกษาจากมหาวิทยาลัยนอร์ทแคโรไลนา แชเปิลฮิลล์ และยังได้รับวุฒิปริญญาเอกทางพันธุศาสตร์จากมหาวิทยาลัยเพนซิลวาเนีย เธอมีความเชี่ยวชาญด้านการรักษาเนื้องอกในสมอง
ใน ค.ศ. 2010 ดร.เฟลมมิง และ ดร.เทย์ เป็นหนึ่งในกลุ่มแพทย์ผู้ก่อตั้งศูนย์เนื้องอกในสมองเซนต์แมรี ซึ่งศูนย์ดังกล่าวจัดเป็นศูนย์เนื้องอกในสมองแห่งแรกของภูมิภาค เรโนไซเบอร์ไนฟ์ให้การรักษาด้วยการฉายรังสีแบบครั้งเดียวสำหรับผู้ป่วยที่รับการสมัครของศูนย์เนื้องอกในสมองเซนต์แมรีทั้งหมด
การวิจัยทางคลินิกและการฝึกอบรม

เรโนไซเบอร์ไนฟ์ได้ประกาศสองการศึกษาทางคลีนิกซึ่งมุ่งเน้นไปที่การรักษามะเร็งต่อมลูกหมากโดยใช้ไซเบอร์ไนฟ์ ซึ่งเป็นการศึกษาเรื่อง “Prostate CyberKnife Stereotactic Body Radiotherapy: Report on the Early Experience at a Community-based CyberKnife Center” ปี 1 และปี 2
ในเดือนกุมภาพันธ์ ค.ศ. 2012 เหล่าแพทย์จากเม็กซิโกซิตี้ได้เดินทางไปยังสหรัฐอเมริกา และได้รับการฝึกฝนโดยเจ้าหน้าที่จากไซเบอร์ไนฟ์ เพื่อความเตรียมพร้อมสำหรับการมาถึงของเครื่องไซเบอร์ไนฟ์รุ่นที่สองในเม็กซิโก และเป็นครั้งแรกโดยการสนับสนุนจากโครงการของรัฐบาล
เรื่องลับแก๊งขนฟู

| เรื่องลับแก๊งขนฟู |
| --- | --- |
กำกับ: คริส เรโนด์
เขียนบท:   ไบรอัน ลินช์  ซินโก้ พอล  เคน เดาริโอ 
อำนวยการสร้าง:   คริส เมเลแดนดรี  เจเน็ต ฮีลี 
นักแสดงนำ:   หลุยส์ ซี. เค.  อีริค สโตนสตรีท  เควิน ฮาร์ท  เจนนี่ สเลท  เอลลี่ เคมเปอร์  เลค เบลล์  ดาน่า คาร์วีย์  ฮันนิบาล บูเรส  บ็อบบี้ มอยนิฮาน  สตีฟ คูแกน  อัลเบิร์ต บรู๊คส์ 
ตัดต่อ: เคน ชเรทซ์มันน์
ดนตรีประกอบ: อเล็กซองเดร เดส์พลาต
บริษัทผู้สร้าง: อิลลูมิเนชันเอ็นเตอร์เทนเมนต์ 
ผู้จัดจำหน่าย: ยูนิเวอร์แซลสตูดิโอส์
วันฉาย: 8 กรกฎาคม 2559
ความยาว: 86 นาที
ประเทศ:  สหรัฐ
ภาษา: อังกฤษ
ทุนสร้าง: 75 ล้านดอลลาร์สหรัฐ
ทำเงิน: 875.5 ล้านดอลลาร์สหรัฐ
ต่อจากนี้: เรื่องลับแก๊งขนฟู 2
เรื่องลับแก๊งขนฟู (อังกฤษ: The Secret Life of Pets) เป็นภาพยนตร์แอนิเมชันตลกขับขันอเมริกันที่ออกฉายใน ค.ศ. 2559 ผลิตโดย ยูนิเวอร์แซลสตูดิโอส์ ภาพยนตร์กำกับโดย คริส เรโนด์ และแสดงนำโดย หลุยส์ ซี. เค., อีริค สโตนสตรีท, เควิน ฮาร์ท, สตีฟ คูแกน, เอลลี่ เคมเปอร์, บ็อบบี้ มอยนิฮาน, เลค เบลล์, ดาน่า คาร์วีย์, แฮนนิบัล เบอริส, เจนนี่ สเลท และอัลเบิร์ต บรู๊คส์
ตัวละครและเสียงพากย์

หลุยส์ ซี. เค. รับบท แม็กซ์ (Max)
อีริค สโตนสตรีท รับบท ดุ๊ก (Duke)
เควิน ฮาร์ท รับบท สโนว์บอล (Snowball)
เจนนี่ สเลท รับบท จิดเจ็ต (Gidget)
เอลลี่ เคมเปอร์ รับบท เคธี่ (Katie)
เลค เบลล์ รับบท โคลอี้ (Chloe)
ดาน่า คาร์วีย์ รับบท ป๊อบส์ (Pops)
แฮนนิบัล เบอริส รับบท บัดดี้ (Buddy)
บ็อบบี้ มอยนิฮาน รับบท เมล (Mel)
ทารา สตรอง รับบท สวีทพี (Sweetpea)
สตีฟ คูแกน รับบท โอโซน (Ozone) / เรจินัลด์ (Reginald)
อัลเบิร์ต บรู๊คส์ รับบท ไทเบเรียส (Tiberius)
คริส เรโนด์ รับบท นอร์มัน (Norman)
ไมเคิล บีทตี้ รับบท แทททู (Tattoo)
ซานดรา เอเชเวอเรีย รับบท มาเรีย (Maria)
เจมี่ คามิล รับบท เฟอร์นันโด (Fernando)
คีลี่ เรโนด์ รับบท มอลลี่ (Molly)
การตอบรับ

รอตเทนโทเมโทส์รายงานว่าร้อยละ 72 ของผู้วิจารณ์ 236 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 6.3 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 61 เต็ม 100 คะแนน ซึ่งประเมินโดยผู้วิจารณ์ 39 คน
แหล่งข้อมูลอื่น

เว็บไซต์ทางการ (อังกฤษ)
เรื่องลับแก๊งขนฟู ที่อินเทอร์เน็ตมูวีเดตาเบส
เรื่องลับแก๊งขนฟู ที่ออลมูวี
เรื่องลับแก๊งขนฟู ที่รอตเทนโทเมโทส์
เรื่องลับแก๊งขนฟู ที่บ็อกซ์ออฟฟิศโมโจ
เรื่องลับแก๊งขนฟู ที่ทีซีเอ็มมูวีเดตาเบส
เรื่องลับแก๊งขนฟู ที่เมทาคริติก
เรื่องลับแก๊งขนฟู ที่ฟิล์มอะฟินนีตี
เรื่องลับแก๊งขนฟู ที่สยามโซน
| ด ค กเรื่องลับแก๊งขนฟู |
| --- | --- |
ภาพยนตร์:  เรื่องลับแก๊งขนฟู (2016)  เรื่องลับแก๊งขนฟู 2 (2019) 
ซาวด์แทร็ก:  เรื่องลับแก๊งขนฟู  เรื่องลับแก๊งขนฟู 2
เลขฐานสามสิบสอง

เลขฐานสามสิบสอง (อังกฤษ: Base32) หมายถึง เลขฐานที่มีตัว 0-9 และ A-V รวมมีสัญลักษณ์ 32 ตัว
ระบบเลขฐานสามสิบสอง (Base32) นี้จะเป็นที่นิยมใช้ในการเข้ารหัส (encode) คำสั่งควบคุมเครื่อง (control code) ที่อยู่ในระบบเลขฐานสอง (binary) ที่มีจำนวนคำสั่งยาวมาก ๆ  ยกตัวอย่างได้เช่นตามคำอธิบายข้างต้น ถ้า 11111 เป็นคำสั่งควบคุมเครื่องในรูปเลขฐานสอง คือ 11111 ผู้ควบคุมเครื่องอาจจะเข้ารหัสคำสั่งควบคุมเครื่องไว้ในรหัสบาร์โค้ด (barcode) ในรูป 1F ถ้าใช้รหัสเลขฐานสิบหก (hexadecimal) ซึ่งบาร์โค้ดนั้นเวลาพิมพ์ที่จะใช้ให้เครื่องอ่านคำสั่งควบคุมเครื่อง จะใช้ความยาวของบาร์โค้ดถึง 2 ตัว แต่ถ้าผู้ควบคุมเครื่องสามารถเข้ารหัสควบคุมเครื่องดังกล่าว ไว้ในรูปของเลขฐานสามสิบสอง ซึ่งในที่นี้คือ V ซึ่งบาร์โค้ดนั้นเวลาพิมพ์จะใช้ความยาวของบาร์โค้ดเพียง 1 ตัว เท่านั้น ซึ่งจะทำให้รูปร่างบาร์โค้ดสั้นกว่า หรือกระทัดรัดกว่า เช่นการใช้ระบบเลขฐานสามสิบสองนี้ในการเข้ารหัสคำสั่งควบคุมเครื่องสำหรับเครื่องจักรอัตโนมัติความเร็วสูง (high speed Finishing system) เป็นต้น
ทีมยอดมนุษย์กู้โลก

| ทีมยอดมนุษย์กู้โลก |
| --- | --- |
ประเภท:   ผจญภัย  ซูเปอร์ฮีโร่  Teen drama 
สร้างโดย:   Josh Schwartz  Stephanie Savage 
เค้าโครงจาก: Runaways โดย Brian K. Vaughan Adrian Alphona
แสดงนำ:   Rhenzy Feliz  Lyrica Okano  Virginia Gardner  Ariela Barer  Gregg Sulkin  Allegra Acosta  Angel Parker  Ryan Sands  Annie Wersching  Kip Pardue  Ever Carradine  James Marsters  Brigid Brannagh  Kevin Weisman  Brittany Ishibashi  James Yaegashi  Julian McMahon  Clarissa Thibeaux 
ผู้ประพันธ์เพลง: Siddhartha Khosla
ประเทศแหล่งกำเนิด: สหรัฐ
ภาษาต้นฉบับ: อังกฤษ
จำนวนฤดูกาล: 3
จำนวนตอน: 33 (รายชื่อตอน)
การผลิต
ผู้อำนวยการผลิต:   Brett Morgen (1x01 only)  Alan Fine  Stan Lee  Joe Quesada  Karim Zreik  Jim Chory  Jeph Loeb  Josh Schwartz  Stephanie Savage  Quinton Peeples 
ผู้อำนวยการสร้าง:   Kelly Van Horn  Emma Fleischer  P. Todd Coe 
ผู้กำกับภาพ:   Ramsey Nickell  David Stockton  John C. Newby  David Perkal  Bradford Lipson  M.G. Wojciechowski 
ผู้ลำดับภาพ:   Jeff Granzow  Lois Blumenthal  Adrienne McNally  Jesse Ellis  Joseph Mitacek 
ความยาวตอน: 43–54 นาที
บริษัทผู้ผลิต:   ABC Signature Studios  มาร์เวลเทเลวิชัน  Fake Empire Productions 
ออกอากาศ
เครือข่าย: Hulu
ออกอากาศ: 21 พฤศจิกายน ค.ศ. 2017 (2017-11-21) – 13 ธันวาคม ค.ศ. 2019 (2019-12-13)
การแสดงที่เกี่ยวข้อง
  Cloak & Dagger  ละครชุดทางโทรทัศน์ในจักรวาลภาพยนตร์มาร์เวล 
ทีมยอดมนุษย์กู้โลก (อังกฤษ: Marvel's Runaways) เป็นละครชุดทางโทรทัศน์สัญชาติอเมริกันที่สร้างโดย จอช สวอตซ์ และ สตีเวน ซาเวจ สำหรับบริการสตรีมมิ่งทางช่อง Hulu โดยอิงจากทีมซูเปอร์ฮีโร่ของมาร์เวลคอมิกส์ที่มีชื่อเดียวกัน ตั้งอยู่ในจักรวาลภาพยนตร์มาร์เวล (MCU) โดยแบ่งความต่อเนื่องกับภาพยนตร์และซีรีส์ทางโทรทัศน์อื่น ๆ ของแฟรนไชส์ ซีรีส์เรื่องนี้ผลิตโดย ABC Signature Studios, มาร์เวลเทเลวิชันและ Fake Empire Productions โดยมีสวอตซ์และซาเวจรับหน้าที่เป็นผู้ควบคุมการแสดง
เรนซี เฟลิซ, ลิรีกา โอกาโนะ, เวอร์จิเนีย การ์ดเนอร์, อารีลา แบเรอร์, เกร็ก ซัลกิน และ แอลเลกรา อาคอสตา รับบทเป็น Runaways วัยรุ่นหกคนจากภูมิหลังที่แตกต่างกันที่รวมตัวกันต่อต้านพ่อแม่, The Pride รับบทโดย แองเจิล ปาร์คเกอร์, ไรอัน แซนด์ส, แอนนี เวิร์ชชิง, คิบ พาร์ดิว, เอเวอร์ คาราไดน์,เจมส์ มาร์สเตอร์, บริจิด แบรนนาฮ์, เควิน เวส์แมน, บริตทานี อิชิบาชิ และ เจมส์ เยกาชิ จูเลียน แมคมาฮอน แสดงในฤดูกาลที่สองในบท Jonah หลังจากที่แสดงสมทบในภาคแรก ในขณะที่ แคลริสา ธีบวกซ์ แสดงในฤดูกาลที่สามในบท Xavin หลังจากแสดงสมทบำในภาคที่สอง
เร็วฟ้าผ่า

| เร็วฟ้าผ่า |
| --- | --- |
กำกับ: กอร์ดอน ชาน
นักแสดงนำ: เฉินหลง   ยฺเหวียน หย่งอี๋   ไมเคิล หว่อง
ดนตรีประกอบ: เฉินหลง  
ผู้จัดจำหน่าย: โกลเดนฮาร์เวสต์ สหมงคลฟิล์ม(ไทย)
วันฉาย: 1 กันยายน ค.ศ. 1995
ความยาว: 110 นาที
ประเทศ:  ฮ่องกง
ภาษา: จีนกวางตุ้ง   ญี่ปุ่น   อังกฤษ
ทุนสร้าง: $30 ล้านดอลลาร์
เร็วฟ้าผ่า (อังกฤษ: Thunderbolt) ภาพยนตร์ฮ่องกงแนวแอ็คชั่นที่ออกฉายเมื่อวันที่ 1 กันยายน ค.ศ. 1995 นำแสดงโดย เฉินหลง และกำกับโดย กอร์ดอน ชาน ในช่วงต้นของการเข้าฉายที่อเมริกาเหนือเป็นที่รู้จักในชื่อ เรดฮีท
ภาพยนตร์เรื่องเร็วฟ้าผ่าได้เซ็ทฉากให้มีการแข่งขันรถยนต์ทั่วโลกนอกจากนี้ในภาพยนตร์ยังใช้ภาษาในการสื่อสารถึง 3 ภาษาคือ จีนกวางตุ้ง ญี่ปุ่น และอังกฤษและเนื่องจากเฉินหลงได้รับบาดเจ็บที่ขาระหว่างถ่ายทำภาพยนตร์เรื่อง ใหญ่ฟัดโลก (อังกฤษ: Rumble in Bronx) ทำให้ต้องใช้สตั๊นท์แมนในบางฉากเช่นในฉากร้านปาจิงโกะที่ญี่ปุ่นเขาต้องใช้นักแสดงแทนในการถ่ายแบบมุมกว้าง
เนื้อเรื่องย่อ

เรื่องราวของ อาหัว หรือ อัลเฟร็ด (เฉินหลง) ช่างเครื่องที่มีอาชีพเสริมเป็นนักแข่งรถได้เข้ามาช่วยตำรวจฮ่องกงจัดการกับแก๊งรถซิ่งผิดกฎหมายของนักแข่งรถวายร้ายสุดอันตรายอย่าง คูการ์ (ทอร์สเท่น นิคเคิล) วันหนึ่งอาหัวทราบข่าวจากนักข่าวสาว เอมี่ (ยฺเหวียน หย่งอี๋) ว่ารถแข่งของเขาถูกขโมยไป{มั่ว รถไม่ได้ถูกโขมย แต่น้องสาวถูกลักพาตัว}เขาจึงติดตามไปจนทราบว่าเป็นฝีมือของคูการ์ทำให้คูการ์ไม่พอใจบุกไปทำลายอู่ซ่อมรถและทำร้ายพ่อของอาหัว (ฉู่ เยียน) จนได้รับบาดเจ็บพร้อมกับจับน้องสาวของเขา 2 คนคือ Dai Mui และ Sai Mui เป็นตัวประกันและได้ท้าอาหัวแข่งรถที่ญี่ปุ่น
อาหัวพร้อมกับทีมงานรวมถึงเอมี่ต้องเดินทางไปแข่งรถที่ญี่ปุ่นตามคำท้าของคูการ์โดยได้ร่วมมือกับตำรวจอินเตอร์โพลอย่าง สตีฟ แคนนอน (ไมเคิล หว่อง) ในการจัดการกับวายร้ายอย่าง คูการ์
เลขนัยสำคัญ

เลขนัยสำคัญ (อังกฤษ: significant figure) คือ จำนวนหลักของตัวเลขที่แสดงความเที่ยงตรงของปริมาณที่วัดหรือคำนวณได้ ดังนั้นตัวเลขนัยสำคัญจึงประกอบด้วยตัวเลขทุกตัวที่แสดงความแน่นอน (certainty) รวมกับตัวเลขอีกตัวหนึ่งที่แสดงความไม่แน่นอน (uncertainty) ซึ่งขึ้นอยู่กับอุปกรณ์ที่เราเลือกใช้ด้วย
เลขนิวตรอน

เลขนิวตรอน (อังกฤษ: neutron number) ใช้สัญลักษณ์ N คือจำนวนของนิวตรอนที่อยู่ในนิวไคลด์หนึ่งๆ
เลขอะตอม (หรือเลขโปรตอน) บวกกับเลขนิวตรอน แล้ว จะได้เท่ากับเลขมวล: Z+N=A
ปกติในการเขียนสัญลักษณ์นิวไคลด์จะไม่ค่อยเขียนเลขนิวตรอน เลขนิวตรอนมักจะปรากฏเป็นตัวห้อยอยู่ทางด้านขวาของสัญลักษณ์ธาตุเคมี ดูตัวอย่างในตาราง
| --- | --- |
ธาตุ: C 
ไอโซโทป/นิวไคลด์: 14C
พร้อมเลขอะตอม: 146C
พร้อมเลขนิวตรอน: 146C
นิวไคลด์ที่มีเลขนิวตรอนเลขเดียวกันแต่มีเลขโปรตอนต่างกัน จะเรียกว่า ไอโซโทน (isotone) ซึ่งมีที่มาจากการแทนที่ตัว p ในคำว่าไอโซโทป (isotope) ด้วย n ในความหมายแทนนิวตรอน
นิวไคลด์ที่มีเลขมวลเลขเดียวกัน เรียกว่า ไอโซบาร์
เรซิเดนต์อีวิลเซอร์ไวเวอร์ 2 – โคด: เวโรนิกา

วิดีโอเกม ค.ศ. 2001
| เรซิเดนต์อีวิลเซอร์ไวเวอร์ 2 – โคด: เวโรนิกา |
| --- | --- |
ภาพกล่องสำหรับเพลย์สเตชัน 2 ของทวีปยุโรป
ผู้พัฒนา: แคปคอม, นัมโค, เนกซ์เทค, บริษัท ซิมส์ จำกัด
ผู้จัดจำหน่าย: แคปคอม, นัมโค
แต่งเพลง: ฮิโรชิ อิงาราชิ
ชุด: เรซิเดนต์อีวิล
เครื่องเล่น: อาร์เคด, เพลย์สเตชัน 2
วางจำหน่าย: อาร์เคดญี่ปุ่น: กรกฎาคม ค.ศ. 2001เพลย์สเตชัน 2ญี่ปุ่น: 8 พฤศจิกายน ค.ศ. 2001 ยุโรป: 22 มีนาคม ค.ศ. 2002
แนว: ไลต์กันชูตเตอร์
รูปแบบ: ผู้เล่นเดี่ยว
ระบบอาร์เคด: เซกา นาโอมิ
เรซิเดนต์อีวิลเซอร์ไวเวอร์ 2 – โคด: เวโรนิกา (อังกฤษ: Resident Evil Survivor 2 – Code: Veronica) เป็นวิดีโอเกมไลต์กันชูตเตอร์ที่พัฒนาและเผยแพร่โดยบริษัทแคปคอมโดยเป็นส่วนหนึ่งของซีรีส์เรซิเดนต์อีวิล โดยเวอร์ชันอาร์เคดได้รับการพัฒนาร่วมกับบริษัทนัมโคสำหรับเครื่องอาร์เคด เกมดังกล่าววางจำหน่ายสำหรับเซกา นาโอมิ และเพลย์สเตชัน 2 ซึ่งวางจำหน่ายสำหรับเพลย์สเตชัน 2 เมื่อวันที่ 8 พฤศจิกายน ค.ศ. 2001 ในประเทศญี่ปุ่น และในทวีปยุโรปเมื่อวันที่ 22 มีนาคม ค.ศ. 2002 แม้ว่าเพลย์สเตชัน 2 จะเป็นไลต์กันชูตเตอร์ แต่เกมอาร์เคดของนาโอมิไม่มีเทคโนโลยีไลต์กันแต่อย่างใด ซึ่งแทนที่เลื่อนการควบคุมของผู้เล่นแต่ละคนไปโดยสิ้นเชิงโดยใช้ก้านควบคุมสามแกนที่มีรูปร่างเหมือนปืน เกมนี้เป็นภาคที่สองของซีรีส์เซอร์ไวเวอร์ และภาคต่อของเรซิเดนต์อีวิลเซอร์ไวเวอร์ โดยเกมนี้ดัดแปลงมาจากเรซิเดนต์อีวิล – โคด: เวโรนิกา ซึ่งมีศัตรูและตัวละครจากเกมดังกล่าว ตลอดจนศัตรูจากเรซิเดนต์อีวิล 2 และ 3 กระทั่งมีเกมไดโนสตอล์กเกอร์ซึ่งเป็นภาคแยกของไดโนไครซิสตามมา และไม่มีความเกี่ยวข้องกับเรซิเดนต์อีวิล
โครงเรื่อง

แคลร์ เรดฟิลด์ ยังคงตามหาพี่ชายของเธอต่อไปหลังจากเหตุการณ์ในแร็กคูนซิตี และเธอได้รับข้อมูลจากแหล่งข่าวที่ไม่รู้จักเกี่ยวกับโรงงานของอัมเบรลลาในปารีส เมื่อเธอพยายามแทรกซึมเข้าไปในสถานที่ดังกล่าว เธอก็ถูกจับได้ หลังจากนั้นเธอก็ถูกนำตัวไปที่คุกอัมเบรลลาในเกาะร็อกฟอร์ต เธอร่วมมือกับเพื่อนนักโทษที่ชื่อสตีฟ เบิร์นไซด์ และวางแผนที่จะหลบหนีในขณะที่การระบาดของที-ไวรัส แพร่ระบาดบนเกาะ เหตุการณ์ในเกมนี้ได้รับการเปิดเผยว่าเป็นความฝันหลังจากจบโหมดอาร์เคด ซึ่งแคลร์ประสบหลังจากหนีจากแอนตาร์กติกาพร้อมกับคริส เรดฟิลด์ ผู้เป็นพี่ชายของเธอในตอนท้ายของภาคโคด: เวโรนิกา
รูปแบบการเล่น

ในเกม ผู้เล่นจะได้ควบคุมแคลร์ เรดฟิลด์ หรือสตีฟ เบิร์นไซด์ ในโหมดการเล่นที่แตกต่างกันสองโหมด ได้แก่ ดันเจียนและอาร์เคด ทั้งสองโหมดรองไลต์กัน รวมถึงกันคอน 2 จากบริษัทนัมโค แม้ว่าเกมจะสามารถเล่นได้โดยใช้คอนโทรลเลอร์ดูเอิลช็อก 2 แบบมาตรฐานได้เช่นกัน
ในโหมดอาร์เคด เป้าหมายคือการหลบหนีจากเกาะร็อกฟอร์ต เส้นทางดังกล่าวถูกแบ่งออกเป็นหลายสเตจ โดยแต่ละส่วนจะสำเร็จลุล่วงขึ้นอยู่กับการค้นหากุญแจและการกำจัดตัวละครบอสที่ซุ่มซ่อนอยู่ในแอเรียดังกล่าว นอกจากบอสแล้ว ผู้เล่นยังต้องเผชิญหน้ากับศัตรูอีกหลายประเภท ทั้งนี้ โหมดอาร์เคดยังให้ความช่วยเหลือผ่านระบบพันธมิตรเช่นกัน สิ่งนี้ทำให้ผู้เล่นสามารถร่วมทีมกับตัวละครที่ควบคุมด้วยคอมพิวเตอร์ให้ความคุ้มครอง เช่น หากผู้เล่นเลือกเล่นเป็นแคลร์ คู่หูของพวกเขาก็คือสตีฟ เกมดังกล่าวดำเนินไปตามเวลาที่นับถอยหลังเมื่อเข้าสู่แอเรีย และหากเวลาหมด เนเมซิสจากเรซิเดนต์อีวิล 3: เนเมซิส จะเริ่มไล่ตามผู้เล่นและจะสังหารตัวละครของผู้เล่นอย่างรวดเร็วหากพวกเขาไม่รีบออกไปทางออก
ส่วนโหมดดันเจียนที่ไม่ได้รับความช่วยเหลือจากพันธมิตรจะทำให้ผู้เล่นต้องต่อสู้กับศัตรูที่มาอย่างต่อเนื่อง ซึ่งเทียบได้กับโหมดเอาชีวิตรอด ความสำเร็จของภารกิจจะถูกกำหนดอีกครั้งโดยการกำจัดบอส แต่ยิ่งกำจัดซอมบีและสิ่งมีชีวิตกลายพันธุ์ได้มากเท่าใด คะแนนภารกิจโดยรวมก็จะยิ่งมากขึ้นเท่านั้น ส่วนเวลาก็มีความสำคัญในโหมดนี้เช่นกัน เพราะทุกครั้งที่ศัตรูถูกกำจัด เกจคอมโบจะปรากฏขึ้น และผู้เล่นจะต้องกำจัดศัตรูอื่นก่อนที่เกจจะหมดเพื่อรับคะแนนคอมโบเพิ่มเติม หากผู้เล่นเร็วและแม่นยำเพียงพอ คอมโบก็จะทวีคูณขึ้นเรื่อย ๆ ส่งผลให้ได้คะแนนมากขึ้น ในโหมดนี้ ตัวละครของผู้เล่นสามารถเลือกอาวุธได้สามชนิดเพื่อทำภารกิจดังกล่าว ซึ่งอาวุธบางชนิดสามารถใช้ได้ทั้งแคลร์และสตีฟ ในขณะที่อาวุธอื่น ๆ เช่น แมกนัมและเครื่องยิงลูกระเบิดนั้นจำกัดไว้สำหรับตัวละครแต่ละตัว
การพัฒนา

เกมดังกล่าวได้รับการประกาศในชื่อไบโอฮาซาร์ด: ไฟร์โซน โดยบริษัทแคปคอมในเดือนกุมภาพันธ์ ค.ศ. 2001 ซึ่งเป็นส่วนหนึ่งของข้อตกลงกับบริษัทนัมโคในการพัฒนาเกมอาร์เคดที่เชื่อมโยงกับซีรีส์เรซิเดนต์อีวิล และย้อนกลับไปใน ค.ศ. 1998 แคปคอมเคยเล่นกับแนวคิดในการพัฒนาเกมอาร์เคดหลังจากการสร้างแฟรนไชส์นี้อย่างเหมาะสม นี่เป็นทั้งเกมก่อนภาคไฟร์โซนหรือโครงการที่ไม่เกี่ยวข้อง "อยู่ในการพัฒนาอย่างล้ำลึก" สำหรับเซกา นาโอมิ ที่รวมเข้ากับเรซิเดนต์อีวิล – โคด: เวโรนิกา เฉพาะของดรีมแคสต์ในตอนนั้น (นาโอมิและดรีมแคสต์ได้รับการออกแบบให้มีส่วนประกอบฮาร์ดแวร์เหมือนกัน)
ขณะยังอยู่ในการทดสอบเบตา ได้มีกำหนดจะปรากฏที่อีเวนต์เอโอยู อะมิวส์เมนต์เอกซ์โป ในเดือนกุมภาพันธ์ ค.ศ. 2001 จากคลิปภาพยนตร์ที่มีอยู่ เห็นได้ชัดว่าในเวลานั้นไม่มีเสียงพากย์ในฉากคัตซีนของเกมนี้ โดยบทสนทนาทั้งหมดระหว่างสตีฟ เบิร์นไซด์ และแคลร์ เรดฟิลด์ มีคำบรรยายแทน รวมทั้งบริษัทแคปคอมยืนยันแล้วว่าพวกเขาไม่มีแผนที่จะเปิดตัวเครื่องอาร์เคดดังกล่าวสู่ตลาดอเมริกาเหนือ และเพียงสองเดือนต่อมา เกมดังกล่าวก็เปลี่ยนชื่ออย่างเป็นทางการเป็นกันเซอร์ไวเวอร์ 2 ไบโอฮาซาร์ด โคด: เวโรนิกา
การตอบรับ

ในประเทศญี่ปุ่น เกมแมชชีนฉบับวันที่ 15 สิงหาคม ค.ศ. 2001 ได้จัดอันดับเรซิเดนต์อีวิลเซอร์ไวเวอร์ 2 – โคด: เวโรนิกา ในฐานะเกมเฉพาะอาร์เคดที่ประสบความสำเร็จมากที่สุดประจำเดือนดังกล่าว
เลขฐานหนึ่ง

การเขียนเลขแปดในรูปแบบต่าง ๆ
เลขฐานหนึ่ง (อังกฤษ: Unary numeral system, เป็นระบบเลขไม่มาตรฐาน) เป็นระบบเลขที่ง่ายที่สุด การเขียนจำนวนต่าง ๆ ในเลขฐานหนึ่งคือการขีดเครื่องหมาย | เป็นจำนวนครั้งเท่ากับเลขจำนวนนั้น การเขียนเลขฐานหนึ่งมีรูปแบบต่าง ๆ หลายรูปแบบ เช่น การเว้นวรรคหรือขีดคั่นเมื่อมีเส้นครบ 5 เส้น และ มีอีกหลายตัวอย่างที่ใช้ระบบนี้ในการเขียน เช่น การเขียนเลข หนึ่ง (一) สอง (二) เเละ สาม (三) ในภาษาจีน เป็นต้น
เลขฐานสามสิบหก

เลขฐานสามสิบหก (อังกฤษ: Base 36) เป็นระบบเลขฐานที่มีสัญลักษณ์ 36 ตัว ประกอบไปด้วยเลข 0-9 และอักษรละติน A–Zโดยสัญลักษณ์เลข 0–9 มีค่าเท่ากับเลขศูนย์ถึงเลขเก้า และตัวอักษร A–Z มีค่าเท่ากับเลขสิบถึงเลขสามสิบห้า
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| เลขฐานสิบ | 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 |
| เลขฐานสามสิบหก | 0 | 1 | 2 | 3 | 4 | 5 | 6 | 7 | 8 | 9 | A | B | C | D | E | F | G | H |
 
| เลขฐานสิบ | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 | 31 | 32 | 33 | 34 | 35 |
| เลขฐานสามสิบหก | I | J | K | L | M | N | O | P | Q | R | S | T | U | V | W | X | Y | Z |
เรโทรเกมมิ่ง

Super Potato, ร้านขายเกมเรโทรในย่านอากิฮาบาระในโตเกียว
เรโทรเกมมิ่ง (อังกฤษ: Retrogaming) คือการเล่นหรือเก็บรักษาวิดีโอเกม เกมคอนโซล หรือคอมพิวเตอร์เก่าหรือหยุดพัฒนาแล้ว เพื่อความคิดถึงหรือการเก็บรักษา
เรโทรเกมมิ่งสามารถแบ่งได้เป็นสามอย่าง เรโทรเกมมิ่งวินเทจ เรโทรเกมมิ่งโดยใช้อีมูเลเตอร์ และเรโทรเกมมิ่งโดยการพอร์ต เรโทรเกมมิ่งวินเทจคือการเล่นเกมบนฮาร์ดแวร์ดั้งเดิม เรโทรเกมมิ่งโดยใช้อีมูเลเตอร์คือการเล่นเกมบนฮาร์ดแวร์ใหม่และใช้อีมูเลเตอร์จำลองเกม และเรโทรเกมมิ่งโดยการพอร์ตคือการเล่นเกมบนฮาร์ดแวร์ใหม่โดยการพอร์ตเกม เรโทรเกมมิ่งยังสามารถใช้กับเกมใหม่แต่มีคุณสมบัติคล้ายกับเกมเรโทร
เรโทรเกมมิ่งเกิดขึ้นมาตั้งแต่สมัยแรก ๆ ของวิดีโอเกม แต่เริ่มเป็นที่รู้จักโดยอินเตอร์เน็ตและเทคโนโลยีอีมูเลเตอร์ ยังมีการถกเถียงกันเกี่ยวกับเหตุผลที่ผู้เล่นสนใจเรโทรเกมมิ่งเพราะความคิดถึงจากยุคที่เปลี่ยนไป ความคิดที่ว่าเกมเรโทรมีความดั้งเดิมและความคิดริเริ่มมากกว่า  และเกมมีความเรียบง่ายและใช้เวลาเล่นน้อยกว่าเกมในยุคปัจจุบัน